# C:\Users\Win7\Desktop\Documents\Közös hivatal létrehozása\Balatonbereny_265.jpg

# ELŐTERJESZTÉS

# BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

# 2021. augusztus 26-ai nyilvános

# rendkívüli ülésére

# Tárgy:

# Külterület elnevezés

# Előadó:

Mestyán Valéria

címzetes főjegyző

Tisztelt Képviselő-testület!

A központi címregiszterről és a címkezelésről szóló 345/2014.(XII.23.)Kormányrendelet (továbbiakban: kormányrendelet) 2.§ (1) bekezdése alapján a Magyarország területén található ingatlannak e rendeletben rögzített rend szerint megállapított és a központi címregiszterbe bejegyezett címmel kell rendelkeznie.

E rendelet értelmében ingatlan minden

a) beépítésre szánt területen fekvő telek;

b) beépítésre szánt területen fekvő telken

ba) létesített épület,

bb) létesített épületen belül található lakás,

bc) létesített önálló, épülethez nem kapcsolódó, építési engedély köteles pince;

c) beépítésre nem szánt területen fekvő telek, ha azon

ca) épületet létesítettek,

cb) létesített önálló épülethez nem kapcsolódó, építési engedély köteles pince található [a továbbiakban a *bc)* és *cb)* alpontok együtt: pince];

d)3 a *c)* pontban foglalt telken létesített épület és pince,

e)4 olyan, az *a)* és *c)* pontban meghatározott telekkel alkotórészi kapcsolatban lévő önálló rendeltetési egység, amelynek e rendelet céljával összhangban a címképzésért felelős szerv cím képzését szükségesnek tartja,

f)5 a *b), d)* és *e)* pontba nem tartozó ingatlan, ha a polgárok személyi adatainak és lakcímének nyilvántartásáról szóló [1992. évi LXVI. törvény (a továbbiakban: Nytv.) 5. § (2) bekezdés](https://njt.hu/jogszabaly/1992-66-00-00) alapján a polgár lakóhelyéül, vagy külön jogszabály szerinti jogi személy, illetve jogi személyiséggel nem rendelkező szervezet székhelyéül, telephelyéül szolgál [a továbbiakban az *a)–f)* pontok együtt: ingatlan].

Az előterjesztéshez mellékelem Balatonberény település közterületeinek jelenleg hatályos listáját.

A zártkertben levő ingatlanokat a „Szőlőhegy” elnevezéssel látta el a képviselő-testület.

A külterületi un. nullával kezdődő helyrajzi számú ingatlanok esetében javaslom a „Külterület” elnevezést.

A közterületek elnevezéséről és a házszámos szabályairól szóló 10/2014.(VIII.29.) önkormányzati rendelet 3.§ (1) bekezdés értelmében a közterületek nevének megállapítása és megváltoztatás a Képviselő-testület hatáskörébe tartozik, és a megállapításától számított 10 éven belül nem lehet megváltoztatni.

A külterületi ingatlanokon – nem jellemzően – de létesültek, létesülhetnek olyan épületek, melyben lakcímet kívánnak létesíteni. Az elmúlt időszakban egy tulajdonos részéről volt igény ilyen jellegű bejelentkezésre. A jövőt illetően is célszerű az elnevezés és a KCR-ben való feltüntetése.

**Határozati javaslat:**

1. Balatonberény Község Önkormányzat Képviselő-testülete a közigazgatási területén lévő külterületi ingatlanok tekintetében 2021. szeptember 1. napjától „Külterület’ elnevezést állapítja meg.

Határidő: 2021. szeptember 1.

Felelős: Mestyán Valéria címzetes főjegyző

1. A képviselő-testület felkéri a jegyzőt, hogy a változást a települési címnyilvántartáson vezesse át, és hirdetmény közzétételével tájékoztassa a lakosságot.

Határidő: 2021. szeptember 15.

Felelős: Mestyán Valéria címzetes főjegyző

Balatonkeresztúr, 2021. 08. 17.

Mestyán Valéria

címzetes főjegyző