# ELŐTERJESZTÉS

# BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

# 2021. augusztus 26-ai nyilvános

# rendkívüli ülésére

# Tárgy:

# A Pénzügyi, Településfejlesztési, Környezetvédelmi és Idegenforgalmi Bizottság nem képviselő tagjának megválasztása

# Előadó:

# Horváth László

**polgármester**

Tisztelt Képviselő-testület!

Gere Péter Attila a Pénzügyi, Településfejlesztési, Környezetvédelmi és Idegenforgalmi Bizottság nem képviselő tagja a polgármesternek címzett levelében bizottsági tagságáról 2021. június 29. napjával írásban lemondott. Aképviselő-testület Szervezeti és Működési Szabályzatáról szóló 13/2019. (X.28.) önkormányzati rendelet (SzMSz) 69. §-a értelmében a képviselő-testület feladatainak eredményesebb ellátása érdekében állandó és ideiglenes bizottságokat hozhat létre. A 70. § szerint Balatonberényben a képviselő-testület állandó bizottsága a Pénzügyi, Településfejlesztési, Környezetvédelmi és Idegenforgalmi Bizottság, amely 5 tagú (3 képviselő és 2 külső tag). A 71.§ (1) és (2) bekezdése alapján a bizottság tagjaira az [Mötv.](https://njt.hu/jogszabaly/2011-189-00-00) képviselő-testület bizottságaira vonatkozó szabályait kell alkalmazni. Az Mötv. az alábbi rendelkezéseket tartalmazza:

**57. § (1)** A képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait.

(**2)** A képviselő-testület a kétezernél több lakosú településen pénzügyi bizottságot hoz létre......

**58. § (1)** A bizottság elnökének és tagjainak megbízatása **a képviselő-testület által történő megválasztással jön létre**, a képviselő-testület megbízatásának időtartamára. A bizottság elnökét és – az elnökkel együtt számított – tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester (alpolgármester sem).

**(2) A képviselő-testület a bizottság személyi összetételét, létszámát a polgármester előterjesztésére bármikor megváltoztathatja, a kötelezően létrehozandó bizottság kivételével a bizottságot megszüntetheti.**

Balatonberény Község Önkormányzat Képviselő-testülete a 87/2021. (VII.13.) számú határozatával tudomásul vette Gere Péter Attila a Pénzügyi, Településfejlesztési, Környezetvédelmi és Idegenforgalmi Bizottság nem képviselő tagjának lemondását 2021. június 29.-i hatállyal, és elhatározta, hogy a Pénzügyi, Településfejlesztési, Környezetvédelmi és Idegenforgalmi Bizottság nem képviselő tagja megválasztásáról rendkívüli nyilvános képviselő-testületi ülésen dönt azzal, hogy a képviselők a bizottsági tag személyére vonatkozóan 15 napon belül a polgármesterhez címzetten írásban javaslatot tesznek.

A képviselők a pénzügyi bizottság nem képviselő tagjának Rikker Gilbert személyét javasolták, aki előzetesen nyilatkozott arról, hogy a megbízást elvállalja.

A bizottsági tag megválasztásáról a képviselő-testületnek az Mötv. 50.§ értelmében minősített többséggel kell döntenie.

A lemondás miatt javasolom kiegészíteni a pénzügyi bizottság létszámát 5 főre és új bizottsági tagként Rikker Gilbert balatonberényi lakost megválasztani.

Szintén a Mötv. 40. § (1) bekezdése tartalmazza, hogy : „A képviselő-testület bizottságának nem képviselő tagja a megválasztását követően a képviselő- testület előtt - a képviselőre irányadó szöveggel - esküt tesz, és erről okmányt ír alá.”

A képviselő-testület döntését követően az új bizottsági tag megválasztása esetén a képviselő-testület előtt esküt tesz.

Határozati javaslat:

Balatonberény Község Önkormányzatának Képviselő-testületea Pénzügyi, Településfejlesztési, Környezetvédelmi és Idegenforgalmi Bizottság nem képviselő tagjának Rikker Gilbert Balatonberény, Kodály u. 9. szám alatti lakost megválasztja.

Határidő: azonnal

Felelős: Horváth László polgármester

Balatonberény, 2021. augusztus 17.

Horváth László

polgármester