**E L Ő T E R J E S Z T É S**



Balatonberényi Községi Önkormányzat

Képviselő-testületének

2021. augusztus 26-ai

nyilvános rendkívüli ülésére

**Tárgy:**

Balatonberény Településarculati Kézikönyv elfogadása

és településképvédelmi rendelet megalkotása

Előadó:

Horváth László

Polgármester

**Tisztelt Képviselő-testület!**

A képviselő-testület a 12/2019.(I.31.) képviselő-testületi döntéssel kezdeményezte a Településképvédelmi rendelet (továbbiakban: TKR) módosítását: a rendeletek, szabályozások közötti jogharmonizáció megteremtése, a jóváhagyás óta felmerült igények biztosítása és hiányosságok felszámolása érdekében.

A hatékony és jogszerű működés érdekében közreműködik Tóth László keszthelyi építész, mint Balatonberény megbízott települési főépítésze.

A szabályozások elfogadása óta eltelt időszakban lakossági igények, szakmai szempontú felvetések miatt szükséges ismét a Településkép védelmi rendelet felülvizsgálata és módosítása.

A 2019. október 28-ai ülésen döntött a képviselő-testület arról, hogy a TKR felülvizsgálatával kapcsolatos előkészítéssel megbízza az ARKER-Építész Stúdió Bt, bruttó 150 e Ft megbízási díjjal.

Az elindított eljárás során kiderült, hogy Balatonberény község jóváhagyott Településarculati Kézikönyvvel (továbbiakban: TAK) nem rendelkezik, elfogadásáról szóló döntés (határozat) nem készült. A TKR alapja a jóváhagyott TAK, melynek hiányában a jelenlegi rendelet jogsértő, a 314/2012. (XI.8.) Korm. rendeletben rögzített eljárási renddel ellentétesen került elfogadásra. A fentiek figyelembevételével a feladattal megbízott tervezőiroda, a kialakult helyzetet orvosolni szeretné jelen eljárás keretében.

Továbbá a munka folyamán a TAK módosítása is szükségessé vált, annak tartalmi pontosítása, valamint TKR-ben új igényként szabályozandó témakörökkel történő kiegészítése miatt.

A képviselő-testület a 73/2021.(VI.28.) képviselőt-testületi döntéssel elfogadta a TKR mellett a TAK felülvizsgálatát is. Az Arker Építész Stúdió Bt a megkötött TKR módosítására szóló megbízási szerződését, közös megegyezéssel, változatlan díjazás mellett (bruttó 150.000 Ft) kiterjeszti a TAK felülvizsgálatára is.

A 10/2018. (VI.29.) önkormányzat rendelet a 9/2021. (VI.30.) önkormányzati rendelettel hatályon kívül lett helyezve. Majd ezt követően lefolytatásra került a véleményezési szakasz (második kör):

* lakossági fórum,
* államigazgatási szervek véleményeztetése.

A TAK módosítását, a TKR második körös egyeztetésével párhuzamosan folytattuk le.

A tervezetekre beérkezett vélemények kiértékelése megtörtént, az erről szóló „Összefoglaló” című dokumentáció az előterjesztéshez csatolásra került.

A partnerségi véleményezési szakasz során a lakossági fórumon elhangzott vélemények, észrevételek a jegyzőkönyv alapján megválaszolásra/elfogadásra kerültek, a lakossági fórum megegyezéssel zárult. A fórumot követően, 8 napon belül beérkezett további vélemények, észrevételek megvizsgálásra és elfogadásra kerültek.

Az államigazgatási szervek beérkezett válaszai alapján Balatonberény Község településarculati kézikönyvének és településképvédelmi rendeletének tervezetével kapcsolatban a véleményezési szakasz során észrevételt az Állami Főépítész és a Somogy Megyei Kormányhivatal Építésügyi és Örökségvédelmi Főosztály Építésügyi és Örökségvédelmi Osztály tett. Az észrevételek az „Összefoglaló” című dokumentum szerint elfogadásra kerültek.

Az önkormányzat az összefoglaló elfogadásával lezárja a véleményezési szakaszt, a képviselő testületet az összefoglaló alapján véglegesített a településképi arculati kézikönyvet határozattal elfogadja, majd azt követően kerül sor a településképi rendelet elfogadására.

**Határozati javaslat:**

(Balatonberény partnerségi véleményezési szakaszának lezárásához, Településarculat kézikönyvének elfogadásához)

**…/2021.(VIII.26.) számú képviselő-testületi határozat**

1. Balatonberény Község Önkormányzat Képviselő-testülete a településképi arculati kézikönyv átdolgozása és településkép-védelmi rendelet elkészítése tárgyában a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8) Korm. rendelet értelmében az önkormányzat lefolytatta. A képviselő-testület a partnerek és az államigazgatási szervek által adott véleményeket megismerte, azokat az összefoglalóban leírtak szerint fogadja el.

Balatonberény Község Önkormányzatának Képviselő-testülete lezártnak tekinti a településképi arculati kézikönyv átdolgozásának és településkép-védelmi rendelet elkészítésével kapcsolatban lefolytatott partnerségi egyeztetését, véleményezési eljárását.

1. Balatonberény Község Önkormányzatának Képviselő-testülete településarculati kézikönyv felülvizsgált, észrevételekkel módosított – a jelen előterjesztés melléklete szerinti - dokumentációját megismerte, megtárgyalta és elfogadja.

A Képviselő-testület megbízza az Arker Építész Stúdió Bt-t, hogy az elfogadott Településarculati Kézikönyvet, és elfogadásának dokumentumát a Lechner Tudásközpont által üzemeltetett felületre töltse fel.

Határidő: 2021. szeptember 5.

Felelős: Horváth László polgármester

RENDELET ALKOTÁS:

**Balatonberény Község Önkormányzat Képviselő-testületének .../.... (...) önkormányzati rendelete Balatonberény településkép védelméről.**

Balatonberény, 2021. augusztus 18.

Horváth László sk.

polgármester