**Indokolás**

Balatonberény Község Önkormányzat Képviselő-testületének a Balatonberény településkép védelméről szóló önkormányzati rendelethez

A településkép védelméről szóló 2016. évi LXXIV. törvény alapján a településarculati kézikönyvének elfogadásával egyidejűleg meghatározza a településkép védelmének alapvezető szabályait.

1.§-hoz: A rendelet célja Balatonberény sajátos településképének társadalmi bevonás és konszenzus által történő védelme és alakítása

*a)* a helyi építészeti örökség területi és egyedi védelemének (a továbbiakban: helyi védelem) meghatározásával, a védetté nyilvánítás, a védelem megszüntetésének szabályozásával,

*b)* a településképi szempontból meghatározó területek meghatározásával,

*c)* a településképi követelmények meghatározásával,

*d)* a közterületekre vonatkozó rendelkezések meghatározásával,

*e)* a településkép-érvényesítési eszközök szabályozásával,

*f)* az önkormányzati támogatási és ösztönző rendszer alkalmazásával,

*g)* az elhelyezhető reklámhordozók és cégérek, címfeliratok számának, formai és technológiai feltételeinek, elhelyezésük módjának szabályozásával.

A helyi védelem célja a Balatonberény településképe és története szempontjából meghatározó építészeti örökség kiemelkedő értékű elemeinek védelme, jellegzetes karaktereinek a jövő nemzedékek számára történő megóvása.

A településképi szempontból meghatározó területek megállapításának célja

*a)* a település karakterét meghatározó településszerkezeti lehatárolások: utca-vonalvezetések és térformák megőrzése,

*b)* a település karakterét meghatározó utcaképek, térfalak hangulatának megőrzése,

*c)* a településképi szempontok figyelembevételével meghatározni a közterületek rendeltetéstől eltérő célú használatának szabályait,

*d)* településképi szempontok figyelembevételével meghatározni a reklámhordozókra vonatkozó szabályokat.

2.§-hoz: A rendelet értelmező rendelkezéseit tartalmazza

3. §-hoz: A helyi védelem elsődleges célját és védett építészeti örökség megőrzésének alapvetéseit és szabályait határozza meg.

4. §-hoz: A helyi védelem alá helyezés és a védelem megszüntetésének szabályait határozza meg.

5-7.§-hoz: A helyi védelem fajtáit, az egyedi védelem eseteit, és az egyedi védelemhez kapcsolódó tulajdonosi kötelezettségeket fogalmazza meg.

8. §-hoz: A helyrehozatali kötelezettség keretében a polgármester a településkép javítása érdekében településképi kötelezési eljárás keretében helyrehozatali kötelezettséget írhat elő önkormányzati hatósági döntésében a helyi egyedi védelem alatt álló építményre, telek zöldfelületre.

9. §-hoz: A helyi egyedi védelemben részesülő értékekre vonatkozó egyedi építészeti követelmények szabályait határozza meg.

.

10-12.§hoz: AA területi védelem Balatonberényben kiterjedhet

*a)* helyi jelentőségű természeti és tájvédelem: a település megjelenése a tájban, hagyományos művelési mód, növényzet és természetes környezet - Ht,

*b)* helyi jelentőségű területi védelem: építmény, objektum a természeti környezettel alkotott együttese - parkok, kertek stb. - He.

13-15..§-hoz A településképi szempontból meghatározó területekről, e területekre vonatkozó egyedi építészeti követelményeket határozza meg.

16-17.§ hoz: Balatonberény egész területére kiterjedő építmények telepítésére vonatkozó szabályokat, építmények építésére, anyaghasználatára vonatkzó általános építészeti követelményeket fogalmazza meg.

18.§-hoz: Balatonberény közigazgatási területe a helyi építészeti és táji adottságok alapján településképi karakterekre tagozódik:

*a)* falusias területek karaktere,

*b)* üdülő és szállóterületek karaktere,

*c)* gazdasági-, kereskedelmi- és szolgáltató területek karaktere,

*d)* közforgalmú és zöldterület karaktere,

*e)* szőlőhegyi terület karaktere,

*f)* külterületi karaktere.

E karakterekre vonatkozó részletszabályokat állapít meg.

19-20. §-hoz: A hírközlési, közműhálózatok infrastruktúrájára vonatkozó elvárásokat, szabályokat határozza meg.

21-22.§-hoz: A sajátos építményre, műtárgyra, az egyéb műszaki berendezésekre, műtárgyakra vonatkozó követelményeket szabályozza.

23.§-hoz: A Közterületek alakítására, zöldfelületre vonatkozó általános követelményeket határozza meg.

24.§-hoz Közterületek rendeltetéstől eltérő célú használatára vonatkozó előírásokat határozza meg.

25-27.§-hoz: A reklámhordozókra és reklámhordozót tartó berendezések elhelyezésére, alkalmazására vonatkozó részletszabályokat határozza meg.

28-29.§-hoz: A magántulajdonban lévő ingatlanon elhelyezett nem gazdasági célú reklámhordozókra és reklámtartó berendezésekre vonatkozó szabályokat fogalmazza meg.

30.§-hoz: A cégérek, cégtáblák, cégfeliratok, címtáblák és zászlók elhelyezésének szabályait részletezi.

31.§-hoz: A reklámhordozókra vonatkozó településképi követelmények alóli eltérési szabályokat fogalmazza meg.

32-34.§-hoz: A településkép- érvényesítési eszközöket, az eljárási szabályokat határozza meg, mely keretében

Balatonberény Község Önkormányzat képviselő-testülete az alábbi hatósági hatásköröket:

*a)* tájékoztatás és szakmai konzultáció biztosítása,

*b)* településképi bejelentési eljárás;

*c)* településképi kötelezési eljárás;

*d)* és településkép-védelmi bírság

átruházza a polgármester részére, aki a települési főépítész szakmai véleménye alapján dönt.

35.§-hoz. A településképi kötelezési eljárás és településkép-védelmi bírság szabályait határozza meg.

A településképi követelmények településképi kötelezésben megállapított határidőre történő nem teljesítése esetére az ingatlan tulajdonosával szemben 100.000 – 1.000.000 forintig terjedő településképi bírság szabható ki.

A be nem fizetett településkép-védelmi bírság a Tktv. rendelkezései alapján köztartozásnak minősül, ami adók módjára hajtandó be és Balatonberény Község Önkormányzatának bevételét képezi.

36.§-hoz: A településképi követelmények alkalmazásának önkormányzati ösztönzése

A településképi követelmények alkalmazására az önkormányzat az alábbi támogatási és ösztönző rendszert alkalmazhatja:

*a)* a védett érték megóvása, állagának megőrzése érdekében az önkormányzat vissza nem térítendő anyagi támogatást nyújt évente,

*b)* közterület-használati díj kedvezmény: felújítással érintett ingatlan esetén, amennyiben az építkezés miatt a közterületet is igénybe kívánja venni, 3-6 hónapig mentesül a közterület-használati díj fizetése alól.

Az Önkormányzat a településképi bírságokból befolyt bevételeket elkülönítetten kezeli, mely keret felhasználásának célja a műemlékek és a helyi védelem alatt álló építmények, valamint azok közvetlen környezetének felújítása, helyreállítása, jó karbantartása érdekében végzett munkák megvalósulásának támogatása.

Az önkormányzat által nyújtott támogatás vissza nem térítendő támogatás, melynek adott évi felhasználható mértékéről – az Önkormányzat éves költségvetési rendeletében kell rendelkezni.

A támogatást, amely a számlákkal igazolt költségek 50 %-áig adható, pályázat útján lehet igénybe venni.

37-39. §-hoz: A záró rendelkezésekben a helyi építési szabályzatról szóló önkormányzati rendelet egyes rendelkezéseit helyezzük hatályon kívül, mellyel a jogszabályok közötti koherenciát teremtjük meg. A rendelet a kihirdetését követő harmadik napon lép hatályba, és a rendelet hatálybalépéskor folyamatban lévő, már megindított bejelentési eljárásokra, továbbá kötelezési eljárásokra és bírságolásokra e rendeletet nem kell alkalmazni.