# ELŐTERJESZTÉS

# BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

# 2021. augusztus 26.-ai nyilvános

# rendkívüli ülésére

# Tárgy:

# Tájékoztatás az aktuális ügyekről

# Előadó:

# Horváth László

**polgármester**

Tisztelt Képviselő-testület!

A jelenleg folyamatban lévő aktuális ügyekről az alábbi tájékoztatást adom:

1. Az elmúlt képviselő-testületi ülés óta nagyobb kiadás 534.718 Ft összegben pályázati menedzser költség a Somogy Megyei Önkormányzat részére.
2. Orsós László Benjamin, mint bérlő kérte az önkormányzat tulajdonát képező Balatonberény, Bartók u. 6/c. szám alatti lakás bérleti díjának mérséklését. A Kft. ügyvezetője írásban a jelenlegi 50.000 Ft helyett 35.000 Ft bérleti díjat javasol a lakás, míg a garázs vonatkozásában bruttó 4.445 Ft-ot. A bérleti díj esetleges mérsékelése a Kft. ügyvezetőjének hatáskörébe tartozik, de kéri a kérelem tárgyában a képviselő-testület előzetes véleményét.
3. Magyar Posta Zrt. képviselője tájékoztatta önkormányzatunkat, hogy a posta és a Coop üzletek közösen pályáztak a Magyar Falu Programban a falvakban lévő élelmiszer üzletek felújítására. Ennek eredményeként 2022. tavaszától a posták a helyi COOP üzletekben fognak működni a COOP hálózat üzemeltetésében, teljes nyitvatartási időben. A kézbesítést valószínűleg Balatonkeresztúrról vagy Balatonszentgyörgyről fogják megoldani helyi dolgozóval, elektromos járművekkel. A posta megüresedett épületeit valószínűleg ugyancsak a Magyar Falu Program pályázat keretében fogják meghirdetni a helyi önkormányzatok részére további hasznosításra.
4. Képviselői indítványra vizsgáltuk a Balatonberény Balaton u. - Strand főbejárat előtti, a Kossuth utcai parkolóhoz vezető - 15 G7 vasúti gyalogos átjáró közvetlen akadálymentesítésének lehetőségét. Az átalakításhoz - a Magyar Közút Nonprofit Zrt, mint az érintett (keresztezett) közút kezelője az előzetes (elvi) hozzájárulását megadta. Végleges kezelői engedély építési tervdokumentáció alapján kérhető.

A tervezésre vonatkozóan egyeztetés történt. A kapott árajánlat alapján a tervezés költsége bruttó 635.000.- Ft.

A tervező tájékoztatása alapján a kivitelezés - amely a meglévő rámpa átalakításával (bontás és új építése) 3-4 millió Ft összeggel kalkulálható előzetesen.

Fentiek alapján javaslom mérlegelni a költségráfordítás nagysága miatt a megvalósítás pillanatnyi indokoltságát.

1. A Rózsa utcai gyalogátkelőhely tervei rendelkezésre állnak, amennyiben a képviselő-testület a beruházás előkészítését javasolja, úgy azt megkezdjük.
2. A Balatonszentgyörgyi Iskolaszék a Gyermekekért Alapítvány Elnöke kéréssel fordult önkormányzatunkhoz, hogy az elmúlt évekhez hasonlóan támogatást nyújtsunk az alapítvány részére a tanulók jutalmazása, szabadidős programok szervezése, játékok, spotszerek vásárlása céljából. Javaslom, hogy a korábbi éveknek megfelelően 100.000 Ft anyagi támogatást nyújtsunk az alapítványnak.

**Határozati javaslat:**

Balatonberény Község Önkormányzat Képviselő-testülete a Balatonszentgyörgyi Iskolaszék a Gyermekekért Alapítvány részére ….. Ft támogatást nyújt a 2021. évi költségvetés általános tartaléka terhére, a támogatás felhasználásáról szóló beszámolási kötelezettség mellett.

Határidő: azonnal

Felelős: Horváth László polgármester

1. A Balatonberényi Községi Sportegyesület Elnöke kéri, hogy amennyiben az önkormányzat költségvetése lehetővé teszi, a sportpálya létesítmények, valamint az egyéb feladatok ellátására 1 fő állandó alkalmazott pályagondnokként történő foglalkoztatásának támogatását. Javaslom, hogy a következő évben közmunka program keretében foglalkoztatott dolgozóval segítse az önkormányzat a sportegyesületet a kérelemben foglaltak megvalósításában, amennyiben lesz erre alkalmas és a foglalkoztatási pályázat által előírt feltételeknek megfelelő személy.

**Határozati javaslat:**

Balatonberény Község Önkormányzat Képviselő-testülete a Balatonberényi Községi Spotegyesület kérelmét megismerte, megtárgyalta és úgy döntött, hogy 2021. évben pályagondnokot nem kíván foglalkoztatni, a 2022. évi közmunkaprogram keretében, pályázat útján kívánja az egyesület kérelmét támogatni.

Határidő: kérelmező értesítésére 5 nap

Felelős: Horváth László polgármester

1. Pataki Mercédesz kérte az erdei iskola melletti önkormányzati lakás bérlőjéül történő kijelölését azzal az indokkal, hogy 12 m2-en élnek hárman. A lakás hasznosítása csak pályázat útján lehetséges, aminek kiírása a képviselő-testület hatáskörébe tartozik. Mivel ígérvényünk van TOP pályázat keretében az orvosi rendelő felújítására, ezért sikeres pályázat esetén a házi orvosi ellátás és a védőnői szolgálat helyszínéül ezt az ingatlan tudjuk kijelölni. Emiatt jelenleg nem javasolom a pályázat kiírását.

**Határozati javaslat:**

Balatonberény Község Önkormányzat Képviselő-testülete Pataki Mercédesz kérelmét megismerte és kinyilvánítja, hogy a Balatonberény, Bartók u. 6/A. szám alatti ingatlan hasznosítására nem kíván pályázatot kiírni.

Határidő: kérelmező értesítésére 5 nap

Felelős: Horváth László polgármester

1. 2021. július 24.-én Iklanberényben került sor a Berény nevű települések 25. találkozójára. A korábbi évekhez hasonlóan településenként 4 fő vehetett volna részt a találkozón, a polgármesterek többségével egyeztetve úgy döntöttünk, hogy a veszélyhelyzet miatt kizárólag a településvezetők képviseljék községüket. A találkozóról 6 polgármester távol is maradt. A következő találkozó helyszíne 2022-ben Diósberény lesz.

Balatonberény, 2021. augusztus 16.

Horváth László

polgármester